जोधपुर में हमें जरूरत थी किसी ऐसे शख्स की, जो ट्यूबवेल के लिए बाबाओं की शक्तियों का सहारा ले रहा हो. तभी जानकारी मिली कि जोधपुर से चंद किलोमीटर दूर तहसील बावड़ी में ये आजमाइश होने वाली थी. इस इलाके में ज़मीन के नीचे छिपा पानी किसी ख़ज़ाने से कम नहीं है. किसानों के पास ज़मीन में पानी का पता लगाने के दो तरीके हैं. पहला वैज्ञानिक तरीका जो बेहद महंगा है और पानी मिलने की कोई गारंटी भी नहीं और दूसरा तरीका है बाबाओं का चमत्कार जो सस्ता भी है और पानी मिलने की गारंटी भी है.